**COMUNICAT DE PRESĂ**
 Daruri pentru Copiii Centrului de Zi „Licurici”

La iniţiativa companiei CGS România în parteneriat cu Asociaţia AHAVA s-a organizat joi, 23 octombrie a.c., începând cu ora 10:00, o acţiune de sponsorizare a Centrului de Zi „Licurici”, centru din subordinea Direcţiei Generale de Asistenţă Socială şi Protecţia Copilului Sector 3.

Cu această ocazie, copiilor le-au fost dăruite materiale educative şi jucării.

Din dorinţa de a contribui la dezvoltarea armonioasă a copiilor aflaţi în evidenţa DGASPC Sector 3, cei doi sponsori încearcă să se implice activ în susţinerea copiilor care provin din familii defavorizate şi să identifice şi alte nevoi ale acestei instituţii. Aceasta a fost doar prima acţiune dintr-o serie de proiecte, prin care îşi doresc să vină în sprijinul educaţiei şi dezvoltării copiilor din România.

**Asociaţia “AHAVA”** este o organizaţie non-profit, care are drept scop ajutorarea persoanelor defavorizate, fără posibilităţi financiare, cu risc crescut de marginalizare socială, fără locuinţă, în domeniul sănătăţii.

**Compania CGS România** este un furnizor global de soluții comerciale complete, cu multe eforturi de implicare în inițiative comunitare, inclusiv campanii de caritate și inițiative de voluntariat.

**Şef Serviciul Comunicare,**

**Alexandra Zidăroiu**

**DIRECTOR GENERAL,**

**MIHAELA UNGUREANU**